CELEX: C2007/183/34
Language: el
Date: 2007-08-04 00:00:00
Title: Υπόθεση C-253/07: Αίτηση για την έκδοση προδικαστικής αποφάσεως, την οποία υπέβαλε το High Court of Justice (Chancery Division) (Ηνωμένο Βασίλειο) στις 29 Μαΐου 2007 — Canterbury Hockey Club, Canterbury Ladies Hockey Club κατά Commissioners of HM Revenue and Customs

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/20
            
         Αίτηση για την έκδοση προδικαστικής αποφάσεως, την οποία υπέβαλε το High Court of Justice (Chancery Division) (Ηνωμένο Βασίλειο) στις 29 Μαΐου 2007 — Canterbury Hockey Club, Canterbury Ladies Hockey Club κατά Commissioners of HM Revenue and Customs
   (Υπόθεση C-253/07)
   (2007/C 183/34)
   Γλώσσα διαδικασίας: η αγγλική
   Αιτούν δικαστήριο
   High Court of Justice (Chancery Division)
   Διάδικοι στην υπόθεση της κύριας δίκης
   
      Εκκαλούντες: Canterbury Hockey Club, Canterbury Ladies Hockey Club
   
      Εφεσίβλητη: Commissioners of HM Revenue and Customs
   Προδικαστικά ερωτήματα
   
               1.
            
            
               Για την εφαρμογή της απαλλαγής που προβλέπει το άρθρο 13A, παράγραφος 1, στοιχείο ιγ', της έκτης οδηγίας (1), περιλαμβάνει η λέξη «πρόσωπα» από τη φράση «πρόσωπα ασχολούμενα με τον αθλητισμό», νομικά πρόσωπα ή ενώσεις χωρίς νομική προσωπικότητα ή μόνον άτομα κατά την έννοια των φυσικών προσώπων ή ανθρωπίνων όντων;
            
         
               2.
            
            
               Αν η λέξη «πρόσωπα» από τη φράση «πρόσωπα ασχολούμενα με τον αθλητισμό» περιλαμβάνει νομικά πρόσωπα και ενώσεις χωρίς νομική προσωπικότητα όπως και άτομα, επιτρέπει η έκφραση «ορισμένες παροχές υπηρεσιών συνδεόμενες στενά με τον αθλητισμό» στα κράτη μέλη να εφαρμόζουν την απαλλαγή μόνο σε άτομα ασχολούμενα με τον αθλητισμό;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).